Powerwolfi logo
Powerwolf esinemas Saksamaal Gelesenkirchenis, 25.07.2015
**Powerwolf** on saksa *power metal*'i ansambel, mille asutasid 2003. aastal David Vogt (esinejanimega Charles Greywolf) ja Benjamin Buss (esinejanimega Matthew Greywolf). 

Ansambli iseäralikuks omaduseks on sünge temaatika nii kostüümides, muusikas kui ka laulusõnades, mille sisuks on enamasti Transilvaania libahuntide ja vampiiride legendid ning sünged kristlikud lood. Esinedes kasutavad nad ka kostüüme ja mustvalgeid gooti stiilis näomaalinguid, mis ei ole nende esitatava muusikastiili juures levinud.

Ajalugu
-------

2003. aastal otsustasid David Vogt ja Benjamin Buss, kes olid juba aastaid koos musitseerinud, luua bändi. Nendega liitusid trummar Stefan Gemballa ja süntesaatorimängija Falk Maria Schlegel, kuid bändil polnud sobivat lauljat. Reisil Rumeeniasse kohtusid David ja Benjamin Karsten Brilliga, kel oli võimas hääl ja kes huvitus vampiiridest ja libahuntidest ning sobis seetõttu meeste arvates hästi nende tulevase bändi lauljaks. Karsten võttis esinejanimeks Attila Dorn ning bänd alustas tööd.   
 

Attila Dorn 16.08.2017
2005. aastal ilmus koostöös Napalm Recordsiga bändi esimene album "Return in Bloodred", mis põhines Rumeenia libahundilugudel.
2007. ilmus bändi teine album "Lupus Dei" ning 25. aprillil 2009. ilmus bändi kolmas album "Bible of the Beast", mis oli bändi viimane album Stéfane Funèbre'iga.

Bändiga liitus Roel van Helden, kellega koos anti 2011. aasta 29. juulil Euroopas ja 2. augustil USA-s välja album "Blood of the Saints".

2012. aastal ilmus kaks albumit. Esimene neist oli "Wolfsnaechte Tour EP", mis oli algul eriväljaanne, mille said vaid samanimelisele tuurile pileti ostnud, kuid hiljem hakati seda ansambli kodulehel kõigile müüma. Teine album oli "Alive in the night", mis oli ansambli esimene kontsertalbum.

2013. aastal ilmus album "Preachers of the Night".

Bändi 6. stuudioalbum "Blessed and Possessed" ilmus 2015.

"The Sacrament of Sin" ilmus 2018. aastal ja album "Metallum Nostrum" 2019. aastal.

20. novembril 2019 esines ansambel Tallinnas Rock Cafés.

Koosseis
--------

### Praegused liikmed

* Attila Dorn (Karsten Brill) – vokaal (alates 2003)
* Matthew Greywolf (Benjamin Buss) – soolo ja rütmikitarr (alates 2003)
* Charles Greywolf (David Vogt) – rütmikitarr, bass (alates 2003)
* Falk Maria Schlegel – süntesaator (alates 2003)
* Roel van Helden – trummid (alates 2011)

### Endised liikmed

* Stéfane Funèbre (kodanikunimega Stefan Gemballa) – trummid (2003–2010)
* Tom Diener – trummid (2010– 2011)

Väljaanded
----------

### Albumid

* *Return in Bloodred* (2005)
* *Lupus Dei* (2007)
* *Bible of the Beast* (2009)
* *Blood of the Saints* (2011)
* *Preachers of the Night* (2013)
* *Metallum Nostrum* (2015, kaveralbum)
* *Blessed & Possessed* (2015)
* *The Sacrament of Sin* (2018)
* *Call of the Wild*  (2021)
* *Interludium*  (2023)

### EP-d

* *Wolfsnächte 2012 – Tour EP* (2012)
* *The Rockhard Sacrament* (2013)
* *Wolfsnächte 2015 – Tour EP* (2015)

### Eriväljaanded

* *Trinity in Black* (2011)
* *The History of Heresy I* (2014)
* *The History of Heresy II* (2014)

### Muusikavideod

* "We Drink Your Blood" (2011)
* "Sanctified with Dynamite" (2012)
* "Amen & Attack" (2013)
* "Army of the Night" (2015)
* "Demons Are a Girl's Best Friend" (2018)
* "Fire & Forgive" (2018)
* "Killers With The Cross" (2018)
* "Incense & Iron" (2018)
* "The Sacrament Of Sin" (2018)
* "Stossgebet" (2018)
* "Where The Wild Wolves Have Gone" (2018)

Viited
------

1. ↑  "Metal Blade Records - Europe" (inglise). Metalblade.com. Vaadatud 10.04.2019.
2. ↑  "Allmusic- Powerwolf" (inglise). Allmusic.com. Vaadatud 10.04.2019.
3. ↑
4. ↑
5. ↑  "CD - Wolfsnächte 2012 - Tour EP - Powerwolf Webshop" (saksa). Powerwolf-shop.net. Originaali arhiivikoopia seisuga 28.04.2013. Vaadatud 10.04.2019.
6. ↑
7. ↑  "Piletilevi- Powerwolf". Piletilevi.ee. Originaali arhiivikoopia seisuga 10.04.2019. Vaadatud 10.04.2019.
8. ↑  "Attila Dorn" (inglise). Powerwolf.net. Vaadatud 10.04.2019.
9. ↑  "Matthew Greywolf" (inglise). Powerwolf.net. Vaadatud 10.04.2019.
10. ↑  "Charles Greywolf" (inglise). Powerwolf.net. Vaadatud 10.04.2019.
11. ↑  "Falk Maria Schlegel" (inglise). Powerwolf.net. Vaadatud 10.04.2019.
12. ↑  "Roel van Helden" (inglise). Powerwolf.net. Vaadatud 10.04.2019.
13. ↑  "Stéfane Funèbre" (inglise). Metalstorm.net. Vaadatud 10.04.2019.
14. ↑  "Tom Diener" (inglise). Metal-archives.com. Vaadatud 10.04.2019.

Välislingid
-----------

 – Powerwolfi koduleht